ספינות הקאטר מסדרת לג'נד

ספינות הקאטר מסדרת לג'נד (באנגלית: Legend-class cutter) היא סדרת אוניות הסיור הפעילה הגדולה ביותר של משמר החופים של ארצות הברית, וגודלה דומה לזה של פריגטה. הסדרה נכנסה לשירות בשנת 2008 והיא הגדולה מבין כמה דגמי ספינות סיור חדשים שפותחו במסגרת תוכנית ה-Integrated Deepwater System Program. כלי שיט בסדשרה זו יכולים לשמש למגוון רחב של משימות, ובהן הגנת הסביבה, חיפוש והצלה, הגנה על משאבי הדיג, אבטחת נמלים, נתיבי שיט וחופים, פעילות נגד טרור, אכיפת חוק, סיכול הברחות סמים, משימות הגנה וכן פעולות צבאיות נוספות לרבות משימות לוחמה ימית המוטלות עליהם בשיתוף עם צי ארצות הברית.

דגם ה-NSC הוא ספינת הקרב הגדולה ביותר בצי משמר החופים האמריקני. לאחר בחינת התכנון בין השנים 2002–2004, העלה ה-USCG חששות בנוגע לחוזק המבני של הספינה שעלול היה להשפיע על אורך חייה. כתוצאה מכך בוצעו שינויים הנדסיים וחיזוקי מבנה בשיתוף צי ארצות הברית ומומחי הנדסה ימית, כדי להבטיח חיי שירות של 30 שנה. ה-NSC תוכננה לשיפור כושר השיט בים גלי, ומצוידת באמצעים לשיגור ואיסוף סירות מהירות, מסוקים וכלי טיס בלתי מאוישים גם בתנאי ים קשים יותר. היא נהנית ממהירות שיוט גבוהה יותר, טווח ארוך יותר ויכולת שהייה ממושכת בים בהשוואה לדורות קודמים.

 היסטוריה 
ממוזער|ספינת USCGC Waesche של משמר החופים במפרץ סן פרנסיסקו
יוני 2002 חתם משמר החופים של ארצות הברית (USCG) על חוזה בהיקף של 17 מיליארד דולר עם חברת Integrated Coast Guard Systems (ICGS), מיזם משותף של נורת'רופ גראמן ולוקהיד מרטין, במסגרת תוכנית ה-Deepwater. התוכנית כללה אספקת 91 ספינות סיור חדשות – שמונה מסוג National Security Cutter (NSC), עשרים וחמש מסוג Offshore Patrol Cutter (OPC) וחמישים ושמונה מסוג Fast Response Cutter (FRC) – וכן 35 מטוסי כנף קבועה, 34 מסוקים, 76 כלי טיס בלתי מאוישים, 93 מסוקים משודרגים ו-49 ספינות משודרגות, לאורך תקופה של עשרים שנה. ביולי 2005 הוארכה התוכנית ל-25 שנה בעקבות דרישות מבצעיות שנוצרו לאחר אירועי 11 בספטמבר, ושווי החוזה הועלה ל-25 מיליארד דולר.

הבנייה החלה בספטמבר 2004 במספנת Ingalls Shipyard. האונייה הראשונה בסדרה, USCGC Bertholf (WMSL-750), הונחה במרץ 2005, הושקה בספטמבר 2006 ונכנסה לשירות באוגוסט 2008. אחריה נכנסו לשירות האוניות Waesche (WMSL-751), Stratton (WMSL-752), Hamilton (WMSL-753), Joshua James (WMSL-754), Munro (WMSL-755), Kimball (WMSL-756), Midgett (WMSL-757) ו-Stone (WMSL-758). בדצמבר 2018 הוענק חוזה נוסף לבניית האוניות העשירית והאחת-עשרה בסדרה, Calhoun (WMSL-759) ו-Friedman, שנקראה על שם אליזבת סמית פרידמן.

 חימוש ומאפיינים 
ממוזער|ספינת USCGC Midgett (WMSL 757) מגיעה להונלולו הוואי
ה-NSC תוכננה לשפר את כושר השיט בתנאי ים קשים, והיא מצוידת באמצעים לשיגור ואיסוף סירות מהירות, מסוקים וכלי טיס בלתי מאוישים גם במצב ים גבוה. היא נהנית ממהירות שיוט מתמשכת גבוהה יותר, מטווח הפלגה ארוך יותר ומיכולת שהייה ממושכת בים בהשוואה לכלי שיט קודמים של המשמר. מערכת ה-C4ISR המותקנת בה מספקת מודעות מצבית בזמן אמת ומשפרת את יכולת הפעולה המשותפת עם יחידות ימיות אחרות. בנוסף מצוידת הספינה במערכות גילוי והגנה מפני איומים כימיים, ביולוגיים ורדיולוגיים (NBC), ובירכתיה ניתן לאחסן ולהפעיל שתי סירות סיור מהירות – מיירט ארוך טווח או סירת אכיפה קצרת טווח.

החימוש כולל תותח ראשי מדגם MK110 בקוטר 57 מ״מ, המסוגל לירות עד 220 פגזים בדקה לטווח של כ-9 מיילים ימיים, וכן מערכת הגנה קרובה (CIWS) בקוטר 20 מ״מ להגנה מפני איומים אוויריים. בתחום החיישנים והרדארים מצוידת הספינה במכ״ם חיפוש שטח בתחום X ו-S, מכ״ם תלת-ממדי לחיפוש אווירי, מכ״ם בקרת אש SPQ-9B וחיישן אלקטרו-אופטי/אינפרה-אדום מדגם Mk46. סיפון הטיסה, שגודלו 50 על 80 רגל, מאפשר הפעלה של מסוקי MH-65C או MH-60T וכן כלי טיס בלתי מאוישים בעלי המראה אנכית, ובספינה קיים האנגר לאחסון כלי הטיס.

בתחום מערכות הנגד מצוידת הספינה במערכת לוחמה אלקטרונית SLQ-32 להגנה מפני טילים נגד ספינות, וכן במערכת MK 53 NULKA הכוללת משגרי פתיונות אוטונומיים המסוגלים להטעות טילים מונחי מכ״ם מדור חדש. מערכת ההנעה היא מסוג CODAG ומשלבת טורבינת גז GE LM2500 ושני מנועי דיזל MTU 20V1163, המספקים יחד הספק כולל של כ-49,875 כוחות סוס. המהירות המרבית מגיעה ל-28 קשר, טווח ההפלגה לכ-12,000 מייל ימי ויכולת השהייה בים עד 60 יום.

קישורים חיצוניים

 הערות שוליים 

קטגוריה:משמר החופים של ארצות הברית